আতিউর রহমান আতিক

আতিউর রহমান আতিক হলেন বাংলাদেশ আওয়ামী লীগের একজন রাজনীতিবিদ যিনি শেরপুর-১ আসনের সাবেক জাতীয় সংসদ সদস্য। তিনি একজন মুক্তিযোদ্ধা। 

 ব্যক্তিগত জীবন 
আতিক ১ ডিসেম্বর ১৯৫৭ সালে শেরপুর সদর উপজেলার কামারিয়া ইউনিয়নের বারঘরিয়া গ্রামের এক কৃষক পরিবারে জন্মগ্রহণ করেন। তিনি বি.এ পাশ করেছেন। তার স্ত্রী শামছুন্নাহার শান্তা শেরপুর শহরের চন্দ্রকান্ত সরকারি প্রাথমিক বিদ্যালয়ের প্রধান শিক্ষিকা। তার তিনটি কন্যা সন্তান রয়েছে। তার মেয়ে শারমিন রহমান অমি একজন চিকিৎসক।

 রাজনৈতিক জীবন 
আতিউর রহমান আতিক রাজনৈতিক জীবন শুরু অষ্টম শ্রেণির শিক্ষার্থী থাকা অবস্থায় ১৯৭১ সালে। তিনি মুক্তিযুদ্ধে অংশগ্রহণ করেন। ১৯৭৯ সালে শেরপুর সরকারি কলেজ সংসদের ভিপি নির্বাচিত হন। তিনি ১৯৮৮ সালে একবার শেরপুর সদর উপজেলা চেয়ারম্যান নির্বাচিত হন।

তিনি শেরপুর জেলা আওয়ামী লীগের সাবেক যুগ্ম সাধারণ সম্পাদক ও শেরপুর জেলা আওয়ামী লীগের সভাপতি।

১২ জুন ১৯৯৬ সালের সপ্তম, ২০০১ সালের অষ্টম, ২০০৮ সালের নবম, ৫ জানুয়ারি ২০১৪ সালের দশম ও ২০১৮ সালের একাদশ জাতীয় সংসদ নির্বাচনে আওয়ামী লীগের প্রার্থী হিসেবে শেরপুর-১ আসন থেকে সংসদ সদস্য নির্বাচিত হন। তিনি দশম ও একাদশ জাতীয় সংসদের হুইপ।

 সমালোচনা 
১৭ এপ্রিল ২০১৮ সালে উচ্চ আদালতের নির্দেশে দুদক আতিককে তদন্ত করে। তার শ্বশুর রাজাকার ছিলেন এই অভিযোগ উঠলেও তার দাবি শ্বশুর রাজাকার নন মুসলিম লীগের নেতা ছিলেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:শেরপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি